Dutschke var blant annet influert av kritisk marxisme og inspirert av spartakistene fra 1920-tallet. Han hevdet også at Jesus Kristus var den største av de revolusjonære. Dutschke mente at den nødvendige omformingen av de vestlige samfunn måtte gå parallelt og sammen med den tredje verdens frigjøring og demokratiseringen av Østblokken, alt dette hang sammen og forutsatte hverandre.